open-index/open-wikipedia-markdown huggingface dataset:
Jaspur Vang

**Jaspur Vang** (født 1960) er en færøysk politiker (Sb.) og polititjenestemann.

Han har arbeidet som politibetjent både i København og på Færøyene. I 2010 ble han sysselmann og politidistriktsleder på Suðuroy. Vang har også hatt verv i det færøyske politiets fagforening.

Vang var innvalgt i kommunestyret på Tvøroyri for en fellesliste fra 2005 til 2012. Han var varamann til Lagtinget i perioden 2008–2011, som representant for Sambandsflokkurin, men møtte fast hele perioden, så lenge Johan Dahl satt i regjeringen. Vang var formann i Lagtingets kontrollkomité.

## Referanser
Swedish Open

**Swedish Open** er en ATP-turnering i tennis som inngår i 250 Series og spilles årlig i Båstad i Sverige. Turneringen spilles på grus og blir som regel avholdt andre uken i juli. Turneringen spilles på Båstad tennisstadion, som ligger med utsikt over Laholmsbukten i tilknytning til Hotell Skansen. Båstad tennisstadion har gjennomgått omfattende om- og påbygginger ferdigstilte i 2001 og i 2007. 

Turneringen omfatter i dag herresingel og herredobbel. Fra turneringens første år, 1948 til og med 1990, var også kvinnesingel og kvinnedobbel med i turneringen. Turneringen for kvinner returnerte i 2009 og ble holdt frem til 2017.

## Historie
Turneringen er blant de eldste tennisturneringene i verden da den ble etablert som internasjonal turnering i 1948 gjennom et samarbeid mellom Båstad Malens Tennissällskap og Svenska Tennisförbundet. Siden den gangen har turneringen blitt arrangert hvert år.

### Tittelsponsorer
I og med den kommersielle verdien i turneringen, navngis turneringen etter tittelsponsoren.

De siste tittelsponsorene:

* Investor (1999), *Investor Swedish Open*
* Wideyes (2000), *Wideyes Swedish Open*
* Telenordia (2001–2002), *Telenordia Swedish Open*
* Synsam (2003–2006), *Synsam Swedish Open*
* Catella (2007–), *Catella Swedish Open*


## Resultater

### Herresingel (1948-)

### Herredobbel (1970-)

### Damesingel (1948-1990)

### 2009-2017

### Damedobbel 1957-1990

### 2009-2017

## Utmerkelser
### International Series Tournament of the Year
Turneringen har fått utmerkelsen «International Series Tournament of the Year» hvert år i perioden 2002-2007. Utmerkelsen blir avgjort med avstemning blant spillerne i ATP-touren og turneringen er den første som har fått utmerkelsen seks år på rad.

### Kilder
* Björn Hellberg, *Svenska Tennisförbundet 100 år*, Svenska Tennisförbundet, Stockholm, 2006. ISBN 91-631-8820-1

## Se også
* Tennisveckan

## Eksterne lenker
* 
*
Høyås batteri

**[[Høyås batteri]]** ligger på åsen nord for Solli veikryss på E6 i Råde kommune. Batteriet er et av de mange befestningsanlegg som ble bygget forut for unionsoppløsningen 1905 og ble bygget i 1902 som forhåndsplanlagt batteristilling for artilleriet.
Anlegget er delt i to enkle batteristillinger med plass til fire kanoner i den nedre stillingen og to i den øvre i nord. Begge stillingene er ganske enkle – en planert plass med et lavt brystvern av tilhogd sten med jordfylling på toppen. Fundamentet etter siktebordet finnes fortsatt i den nedre batteristillingen. Skuddretningen er mot syd og dekker E6 ved Solli for fremrykning fra Sarpsborg mot Moss eller fra Greåker langs Visterflo.

Batteriet inngår som en del av den tilbaketrukne linjen mellom Råde og Moss. Ved anlegg av batteriet ble det også bygget en egen batterivei som forbinder Høyåsbatteriet i sør med batteriet på Gyllerås batteri og den fortsetter videre nordover til Vetaåsen batteri, som ligger sørøst for Vannsjø.

Anlegget er fortsatt i Forsvarets eie.

## Kilder
* ''Nasjonale Festningsverks nettsted'': Høyåsbatteriet

## Eksterne lenker
* 
*
Katrin Dahl Jakobsen

**Katrin Elisabeth Dahl Jakobsen** (født 1951) er en færøysk politiker og lærer.

Hun vokste opp i en samfunnsinteressert arbeiderfamilie i Tórshavn. Hun gikk Trondheim lærerhøgskole og arbeidet som grunnskolelærer i Norge før hun flyttet tilbake til Færøyene i 1984. Hun ble da lærer ved Eysturskúlin i Tórshavn.

Hun giftet seg i 1972 med Martin Jakobsen (1951–2007), kalt Martin á Bakka. Han var en av gründerne av havbruksselskapet Bakkafrost, der hun stadig er medeier.

Jakobsen var innvalgt på Lagtinget fra Suðurstreymoy 1998–2004, 2. vara 2004–2008 og på nytt innvalgt fra Færøyenes felles valgkrets 2008–2011, som representant for Javnaðarflokkurin. Hun var formann i Lagtingets kulturkomité 1998–2000 og Lagtingets næringskomité 2008–2011. Hun søkte ikke gjenvalg til tinget i 2011.

Jakobsen var medlem av kommunestyret i Tórshavn 2005–2007.

## Referanser


## Eksterne lenker
*
Avalon

**Avalon** (walisisk: *Ynys Afallon*; antagelig fra *afal*, «eple») er en legendarisk øy som opptrer i legendene om kong Arthur, britisk helt fra middelalderen. Øya opptrer for første gang i Geoffrey av Monmouths pseudohistoriske krønike *[[Historia Regum Britanniae]]* («Historien om kongene i Britannia») fra 1136. Det skjer på det sted hvor kong Arthurs sverd Excalibur ble smidd og senere hvor Arthur ble tatt over til for å bli behandlet for sine sår etter slaget ved Camlann. Avalon var fra en tidlig dato knyttet til mystiske handlinger og skremmende skikkelser som eksempelvis Morgan le Fay.

## Etymologi
Geoffrey av Monmouth kalte øya på latin for *Insula Avallonis* i sitt verk fra 1136. I den senere verket *Vita Merlini* («Livet til Merlin», ca 1150) kalte han den for *Insula Pomorum*, «eplenes øy». Navnet er generelt antatt å være av walisisk opprinnelse (skjønt gammelkornisk eller gammelbretonsk er også mulig), avledet fra gammelwalisisk *abal*, «eple», eller *aball*, «epletre» (i senere mellomwalisisk er det stavet *aval*, *avall*; på moderne walisisk som *afal*, *afall*). På bretonsk er eple stavet som «aval» / «avaloù» i flertall. Det er også mulig at tradisjonen om en «epleøy» blant britene var påvirket av irske legender om en øy i en andre verden og som var stedet hvor Manannán mac Lir og Lugh, Emain Ablach (også det gammelirske navnet for øya Man i Irskesjøen), hvor Ablach betyr «Har epletrær»  – avledet fra gammelirske *aball* («eple») — og er tilsvarende til mellomirske navnet Afallach som ble benyttet for å erstatte navnet Avalon i middelalderens walisiske oversettelser av franske og latinske fortellinger om kong Arthur). Alle er etymologisk beslektet med det galliske rotordet **aballo-* (som funnet i stedsnavnet Aballo/Aballone, i dag Avallon i Bourgogne eller i det italienske etternavnet Avallone) og er avledet fra felleskeltiske **abal-*, «eple», som er beslektet på urindoeuropeisk nivå til engelske *apple*, norske *eple*, russiske яблоко *(jabloko)*, latviske *ābele*, og videre.

## Referanser
Jordskjelvet i Diexi 1933

**Jordskjelvet i Diexi** (kinesisk: 疊溪大地震) fant sted den 25. august 1933 med episenter i storkommunen Diexi i fylket Mao i provinsen Sichuan i Kina. Det hadde en styrke på 7,5.

Jordskjelvet ødela byen Diexi og omliggende landsbyer, og utløste mange jordskred. Rundt 9&nbsp;000 mennesker mistet livet. Byen Diexi havnet nede i en innsjø som oppstod bak en demning dannet av et av jordskredene, Diexi-sjøen.

## Referanser
Ferns

**Ferns** (irsk *Fearna*, «oretrær», forkortelse for *Fearna Mór Maedhóg*) er en liten historisk by i nordlige delen av grevskapet Wexford i Irland. Byen ligger 16 km fra Enniscorthy hvor vegen Gorey til Enniscorthy N11 møter den regionale vegen R745. Ruinene av festningen Ferns Castle ligger i sentrum av byen. I henhold til folketellingen av 2016 har byen en befolkning på 1 415 innbyggere.

## Historie

Det er antatt at Ferns ble etablert på 500-tallet da et kloster ble grunnlagt der i år 598, dedikert til sankt Mogue (Aedan av Ferns) av Clonmore, som var biskop av Ferns. Byen ble hovedstad for kongedømmet Leinster da kongene av det sørlige delen av provinsen etablerte deres maktsete her. Det var en veldig stor by, men krympet etter at en brann ødela det meste. Byen strakte seg hele veien forbi elven Bann (sideelv til elven Slaney). Den mest kjente eller beryktete var Dermot MacMurrough (Diarmait Mac Murchada) som for evig er den som er knyttet til at han inviterte normannere om hjelpe ham i 1169 og således åpnet for den normanniske invasjon av Irland. Kong  Dermot grunnla klosteret St. Mary's som et religiøst hus knyttet til augustinerordenen en gang rundt 1158, og han ble selv gravlagt der i 1171. Også klosteret er i ruiner i dag.

Ferns Castle er en anglo-normannisk festning som ble bygget på 1200-tallet av William Marshal, 1. jarl av Pembroke. I dag gjenstår rundt halvparten av festningen. Andre levninger fra byens rike historie omfatter blant annet St Mary's, et augustinsk priorinnekloster som ble etablert av Dermot MacMurrough en gang rundt 1160 og det er antatt at han er gravlagt der. Byen inneholder også katedralen St Edan's og flere keltisk høykors og rester av kors.

## Religion

Byen ga navnet til bispedømme Ferns (både for romersk-katolsk og protestantiske den irske kirke). Byens religiøse tradisjoner lever fortsatt gjennom den moderne etableringen av en eremitthytte i Ferms.

## Transport
Jernbanestasjonen i Ferns ble åpnet den 16. november 1863, lukket for passasjertrafikk den 30. mars 1964 og for godstrafikk den 3. november 1975 før den endelig ble stengt helt og holdent den 7. mars 1977. Busstrafikken til Bus Éireann for Dublin-Rosslare Europort går derimot gjennom byen.

## Kjente fra Ferns
* Anne Doyle – nyhetsoppleser for Raidió Teilifís Éireann (R.T.É.)
* Dermot MacMurrough (død 1171) – tidligere konge av Uí Cheinnselaig og Leinster.
* Gordon D'Arcy – profesjonell rugbyspiller for Leinster og Irland.

## Se også
* Ferns-rapporten, den offisielle rapporten i 2005 som svarte på anklager om seksuelt misbruk i den katolske kirke

## Referanser


## Eksterne lenker
* 
* Roman Catholic diocese of Ferns – katolske bispedømmet i Ferns
* Heritage Ireland's page on Ferns Castle Den irske kulturarvens nettside om festningen i Ferns
* Photos of Monastic sites in Ferns – foto av klostre i Ferns
* Fáilte Ireland's description of Ferns
* northwexford.com's description of Ferns
Baodunkulturen

**Baodunkulturen** (kinesisk: 宝墩文化; pinyin: *Bǎodūn wénhuà*) (2500 f.Kr.–1750 f.Kr.) var en neolittisk kultur på Chengdusletten i det som nå er provinsen Sichuan i Kina. Seks bosettinger er blitt funnet (pr 2009): Ved Baodun i fylket Xinjin, ved Mangcheng i fylket Dujiangyan, ved Yufu i fylket Wenjiang, ved Zizhu i fylket Chongzhou, ved Shuanghe i Chongzhou, og et funnsted i fylket Pi.

Arkeologene har inndelt kulturen i fire faser (I-IV). De eneste karbondateringer for Baodunkulturen er fra Bianduishan. To dateringer ble kalibrert ved hjelp av *CalPal software* til 2467 ± 347 f.Kr. og 1993 ± 335 f.Kr.
## Kjennetegn og levninger

Funnstedet ved Baodun er det største; det dekker et areal på om lag 600&nbsp;000 m².

Alle bosettingene er ved eller nær elven Min. Bosetningene hadde murer dekket med småstein, et trekk som er særegent for Baodunkulturer. Leirkarene fra kulturen har noen likhetstrekk med Sanxingdui.

## Referanser


## Litteratur
* Allan, Sarah (ed), *The Formation of Chinese Civilization: An Archaeological Perspective*, 
* 
* 
* 
*
Chengdusletten

**Chengdusletten** (成都平原; pinyin: *Chéngdū Píngyuán*) er en slette i Sichuanbekkenet. Den er oppkalt etter storbyen Chengdu, og ligger sentralt rundt denne byen i provinsen Sichuan i Folkerepublikken Kina. 

Chengdusletten kalles også **Chuanxisletten** (*Chuanxi Pingyuan*) eller **Vestsichuansletten**.
Trykkluftkompressor

En **trykkluftkompressor** brukes til kompresjon av luft. Mye brukte kompressortyper er stempelkompressorer og skruekompressorer. Stempelkompressorer har ett eller flere stempler og kan være utført for ettrinns eller totrinns kompresjon. Skruekompressorer har en kompressorblokk med to rotasjonsskruer som en hoveddel i kompressoren.

Til spesielle formål finnes andre varianter av kompressoren. Også til tradisjonell trykkluftproduksjon har det vært andre tekniske løsninger på kompressorene. I dag brukes mest skruekompressorer til generell trykkluftforsyning og stempelkompressorer til små luftmengder.

## Skruekompressorer
Skruekompressorer er vanligvis et komplett driftsanlegg innebygget i et lyddempende kabinett. Innsugsluften trekkes inn gjennom en etterkjøler (avhengig av kompressorløsningen) og kjøler da komprimert utgående luft. Inne i kabinettet trekkes luften inn gjennom innsugsfilter og innsugsregulator (ventil) til kompresjonsblokken. Sammen med innsugsluft tilføres også olje fra et sirkulasjonssystem. Oljen smører og tetter kompressorskruene i kompresjonen, og kjøler den ved varmeopptak. Den komprimerte trykkluften passerer fra kompressorblokken til en separator.

I separatoren skilles trykkluft og olje slik at trykkluften fra kompressoren er filtrert til 5 ppm (generelt). Oljen sirkulerer på ny i et regulert system med kjøling i en oljekjøler og tilføres kompressorblokken. Trykkluften kjøles også i den kjøleren som bruker innsugsluften til kjølemiddel før den sendes ut av kabinettet til trykktanken.

Kompressorautomatikken regulerer start, avlastet drift og stopp av kompressoren, avhengig av luftforbruket og innstilt driftsmodus. En pressostat gir signal ved innkoblings- og utkoblingstrykk, og automatikken regulerer driften.

## Andre kompressortyper

* Oljefrie skruekompressorer
* Tankmonterte stempelkompressorer

Også enkelte andre varianter av kompressorer til trykkluft forekommer.

## Sikkerhet
### Karbonmonoksid i pustegass
Når luft skal brukes til pustegass er karbonmonoksid en av flere uønskede typer gasser. Kompressorer kan avgi karbonmonoksid ved at eksos eksos suges inn i en kompressor, eller fra forbrenning av smøreolje inni selve kompressoren. Karbonmonoksid er giftig for kroppen, og kan føre til kvelning.

## Se også
*Hurtigkobling for trykkluft
*Pneumatikk
Iowa-klassen

**Iowa-klassen** var den siste klassen av slagskip i Den amerikanske marinen.  Skipene ble bestilt i 1939 og 1940 for å eskortere Fast Carrier Task Force som ville operere i Stillehavet i tilfelle krig. Opprinnelig ble seks skip bestilt, men da andre verdenskrig var over ble de to siste skipene som var under bygging kansellert.

Mellom midten av 1940-årene og tidlig i 1990-årene var slagskip fra Iowa-klassen involvert i fire større kriger utkjempet av USA. Under andre verdenskrig forsvarte de hangarskip og bombarderte kyststillinger. Under Koreakrigen fungerte skipene som artilleri for FN-styrke og i 1968 bombarderte USS «New Jersey» Vietcong og nordvietnamesiske stillinger under Vietnamkrigen. Alle fire skipene ble reaktivert på 1980-årene og utstyrt med krysserraketter som del av 600-ship Navy-planen. I 1991 var USS «Missouri» og USS «Wisconsin» involvert i den første gulfkrigen. Etter Sovjetunionens fall ble alle fire skipene igjen satt i opplag på grunn av høye driftskostnader.

## Eksterne lenker
*
Gustav-Erik Blaalid

**Gustav-Erik Blaalid** (født 1957) er en norsk redaktør. Han er cand.polit. i sammenlignende politikk fra Universitetet i Bergen i 1989. 

Han har vært redaktør i følgende aviser, tidsskrifter og nettsteder:

* Åsaneposten (1987–1988)
* Fjordenes Tidende (2000–2001)
* Norsk Fiskeoppdrett (1993–2008)
* kyst.no (2000–2008)
* fishfarmingexpert.com (2007–)

Blaalid er barnebarn av Gustav Blaalid som i 1923 etablerte skipsverftet Blaalid Slip & Mek Verksted på Raudeberg i Vågsøy.

## Referanser
Hansen & Arntzen

**Hansen & Arntzen** er et tradisjonelt skipsverft i Stathelle som har spesialisert seg på restaurering av fartøyer. Verftet har bla bidratt til restaurering av KS «Norge». Verftets siste store prosjekt var restaureringen av DS «Turisten».

## Eksterne lenker
* Hansen & Arntzen hjemmeside
Jordskjelvet i Songpan og Pingwu 1976

** Jordskjelvet i Songpan og Pingwu i 1976**, med magnituden 7,2, rammet fylkene Songpan og Pingwu nord i provinsen Sichuan i Folkerepublikken Kina den 16. august 1976. Sterke etterskjelv på 6,7 og 7,2 fulgte i samme område den 22. og den 23. august. Jordskjelvet kostet 41 mennesker livet.

## Referanser
Realis

**Realis** er en kategori av grammatisk modus som indikerer at noe virkelig er slik det sies, eller med andre ord, at tilstanden er kjent. Den vanligste typen realis er indikativ. Andre typer er deklarativ, energetisk modus og generisk modus. Mange språk skiller morfologisk mellom realis og irrealis.
Irrealis

**Irrealis** er en gruppe grammatiske modi som indikerer at en situasjon eller handling ikke er kjent å ha skjedd når man snakker. Vanlige typer irrealis er konjunktiv og kondisjonalis. Kondisjonalis uttrykkes på norsk med en perifrase («jeg ville ha...»), men mange språk har en egen verbform for dette. En annen vanlig type irrealis er imperativ.

Noen språk har en verbform for irrealis som brukes i alle tilfeller når verbhandlinga verken har skjedd eller er i ferd med å skje i det øyeblikket man snakker.
Dioxyini

* *[[Aglaoapis]]*
* *[[Allodioxys]]* 
* *[[Dioxys]]* 
* *[[Ensliniana]]*
* *[[Eudioxys]]*
* *[[Metadioxys]]* 
* *[[Paradioxys]]* 
* *[[Prodioxys]]*

**Dioxyini** er en gruppe solitære bier som tilhører gruppen buksamlerbier (Megachilinae). Disse biene er gjøkbier som legger sine egg i reirene til andre buksamlerbier. Det er bare kjent i underkant av 40 arter, 14 av disse finnes i Europa. En art er funnet i Finland, men vi har trolig ingen i Norge.

## Utseende
Forholdsvis små og slanke, mørke bier, kroppen kledt med halvlange, oppstående, gjerne lyse hår.

## Levevis
Dioxyini er gjøkbier eller kleptoparasitter, som legger sine egg i reirene til ulike andre buksamlerbier. Den største slekten, *[[Dioxys]]*, snylter på murerbier av slekten *[[Osmia]].*

## Systematisk inndeling

* Ordenen vepser, (Hymenoptera)
** Gruppen stilkvepser, Apocrita
*** Gruppen broddvepser, Aculeata
**** Overfamilien Apoidea
***** Familien bier, Apidae (i vid forstand)
****** buksamlerbier, Megachilinae
******* Dioxyini – i Europa:
******** Slekten *[[Aglaoapis]]* Cameron, 1901 – 3 arter, én i Europa
********* *[[Aglaoapis tridentata]]* – funnet i Finland, eneste art som er kjent fra Fennoskandia
******** Slekten *[[Allodioxys]]* Popov, 1947 – 4 arter
******** Slekten *[[Dioxys]]* Lepeletier & Serville, 1825 – 19 arter,  11 i Europa
******** *[[Ensliniana bidentata]]* (Friese, 1899)
******** Slekten *[[Eudioxys]]* Mavromoustakis, 1963 – 2 arter
******** Slekten *[[Metadioxys]]* Popov, 1947 – 3 arter, én i Europa
******** Slekten *[[Paradioxys]]* Mocsary, 1894 – 2 arter, én i Europa
******** Slekten *[[Prodioxys]]* Friese, 1914 – 3 arter

## Kilder
* Fauna Europaea, utbredelsesdatabase over europeiske dyr: http://www.faunaeur.org 
* Michener, C.D. (2000) The bees of the world. Megachilidae. http://books.google.no/books?id=bu_1gmY13FIC&pg=RA1-PA417&lpg=RA1-PA417&dq=Megachilidae&source=bl&ots=YF9Ci8QCAc&sig=aMhvvDUohYaUPvDFJuyqmiKCSBA&hl=no&ei=2-cCSpn-KYvv_AaRlfH9Bg&sa=X&oi=book_result&ct=result&resnum=4

## Eksterne lenker
* 
* Bilder av nordamerikanske arter: http://bugguide.net/node/view/176493
Rumford-medaljen

**Rumford-medaljen**, forgylt sølvmedalje innstiftet i 1796 av Royal Society. Den deles ut hvert annet år for enestående og viktige oppdagelser vedrørende termiske og optiske egenskaper hos materie gjort av en vitenskapsmann som arbeider i Europa. 

## Liste over mottakere

## Eksterne lenker
* Royal Society: Rumford Medal
Jon Dobloug

**Jon Dobloug** (født 26. juni 1945) er cand.jur. fra Universitetet i Oslo og har siden 1975 vært gallerist og drevet Galleri Dobloug i St. Olavsgate i Oslo. 

Galleriet viser internasjonal kunst, men har hovedvekt på separatutstillinger med flere av dagens viktigste norske kunstnere, for eksempel Liv Ørnvall, som bl.a. er representert på dronning Sonjas kontor på Slottet, Håkon Gullvåg, Reidun Tordhol, Bjørn Carlsen, Kjell Pahr-Iversen, Bengt Sivesind, Gunnar Torvund, Roald Kyllingstad, Marianne Bratteli, Lena Cronqvist, Miriam Cahn m. fl.

I 2009 gav Dobloug 159 bilder fra sin egen samling til Lillehammer kunstmuseum.

## Eksterne lenker
* Hjemmesiden til Galleri Dobloug
Professor Dahls gate (Oslo)

**Professor Dahls gate** (1–53B, 8A–52) er en gate i Oslo. Den går fra Bogstadveien til Kirkeveien. Den fikk sitt navn i 1879 og er oppkalt etter professor Johan Christian Clausen Dahl, mer kjent som maleren I.C. Dahl (1788–1857).

Gaten går fra Kirkeveien i vest, over Vestkanttorvet før den fortsetter østover til der Hegdehaugsveien går over i Bogstadveien.

## Bebyggelse

## Referanser




## Litteratur
* 
* 
* 
* 

## Eksterne lenker
* 
* [Lokalhistoriewiki](https://lokalhistoriewiki.no/wiki/Professor_Dahls_gate_(Oslo))
*
Torgeir Børven

**Torgeir Børven** (født 1991) er en norsk fotballspiller som spiller for .

## Karriere
Børven er opprinnelig fra Øystese men flyttet til Skien i 2007 for å begynne på Toppidrettsgymnaset i Telemark og spille for Odd Grenland, som har et samarbeid med skolen. Han har utmerket seg som målscorer, blant annet med åtte mål i én og samme juniorcupkamp. Børven fikk sin A-lagsdebut mot Vestfossen idrettsforening i cupen i 2009.

Børven debuterte i serien borte mot Brann den 28. september 2009 med å score ett mål og ha én målgivende til tidligere Odd Grenland spiller Fredrik Gulsvik. 

Han scoret omtrent 50 mål i 4. divisjon som 16-åring. Han scoret 45 mål i 3. divisjon i 2009, og står med 14 mål i 2. divisjon og totalt 8 mål i Tippeligaen i 2010 etter at han 26. september scoret fire av fem mål da ODD slo Sandefjord 5–0 i Tippeligaen.

Kun 18 år gammel ble han tatt ut på det norske U21-landslaget. Debuten kom den 17. november 2010 da Norge vant 2–1 over Irland.

Sesongen 2019 ble Børven toppscorer i Eliteserien med 21 mål.

### Rosenborg
Den 17. juni 2020 skrev han under en to og et halvt års kontrakt med Rosenborg ut 2022. 30. juni 2020 ble han kjøpt ut av den siste måneden av kontraken sin med Odd.

Den 1. juli 2020 fikk han sin Eliteserie-debut for Rosenborg mot .

Den 11. juli 2020 scoret han sitt første Eliteserie-mål for Rosenborg mot .

### MKE Ankaragücü
Den 30. september 2020 ble han solgt til den tyrkiske klubben MKE Ankaragücü.

### Vålerenga
Sommeren 2022 begynte spekulasjoner om at Børven var på vei tilbake til norsk fotball. Han ble linket til både Vålerenga og Odds Ballklubb, og den 22. august ble det bekreftet at han hadde signert kontrakt med Vålerenga. 

## Referanser


## Eksterne lenker
* 
*
Dalwhinnie (destilleri)

**Dalwhinnie**  er et destilleri i landsbyen Dalwhinnie i regionen Highland i Skottland. Destilleriet produserer single malt whisky, som blir klassifisert som Highland Single Malt. Destilleriet ble grunnlagt i slutten av 1890-tallet, da med navnet «Strathspey» etter en by i nærheten. Plasseringen ble valgt på grunn av stedets tilgang på rent kildevann fra Lochan-Doire-Uaine, og store mengder torv fra myrene i området. Dalwhinnie er det høyest beliggende destilleriet i Skottland. Navnet betyr «møteplass», noe som viser til at gamle ruter når man drev kveg fra ett beite til et annet møttes her.

John Grant, George Sellar og Alexander Mackenzie grunnla destilleriet Strathspey i 1897. Produksjonen startet i 1898, men selskapet gikk konkurs samme år. Destilleriet ble så solgt til A.P. Blyth i 1898, og overtatt av hans sønn som gav destilleriet navnet «Dalwhinnie». I 1905 kjøpte det amerikanske selskapet Cook & Bernheimer destilleriet. de var på utkikk etter malt for å produsere blandet whiskey for det amerikanske markedet, og dette var den første amerikanske investeringen i skotsk whiskyindustri. Den amerikanske involeringen varte fram til alkoholforbudet i USA i 1920, og destilleriet fikk igjen skotske eiere da det ble kjøpt av Lord James Caler, en av eierne av whiskyblanderen MacDonald Greenlees. Etter at MacDonald Greenlees har blitt tatt over av Distillers Company Limited, har Dalwhinnie blitt med i gruppen til blanderen James Buchanan som er kjent for sin «Black & White»-blended whisky. 

En brann i 1934 stoppet produksjonen i tre år, og gjenåpningen i 1938 varte ikke så lenge før utbruddet av andre verdenskrig førte til restriksjoner på kjøp av bygg. Etter gjenåpningen i 1947 har produksjonen gått uavbrutt fram til i dag, selv om malting på stedet ble avsluttet i 1968.

Dalwhinnie har blitt kjent på grunn av eierne United Distillers' markedsføringskampanje «Classic Malts of Scotland» som ble startet i 1988. Tross dette, er bare rundt 10% av produksjonen merket som «single malt», mens resten blir brukt i «Black & White»-blandingen.

## Se også
* Skotsk whisky
* Liste over skotske whiskydestillerier

## Eksterne lenker
* 
* Dalwhinnie på whiskywiki.no
* Hjemmesiden til ''Classic Malts Selection''-kampanjen
Veikko Huhtanen

**Veikko Aarne Aleks Huhtanen** (født 5. juni 1919 i Viborg, død 29. januar 1976 i Helsingfors) var en finsk turner.

Han var med i et OL og et VM for Finland. Han deltok i OL i 1948 i London, der han vant hele fem medaljer. Finland vant gull i lagkonkurransen, og han vant i tillegg gull i bøylehest og mangekampen. Gullet i bøylehest delte han med to landsmenn; Heikki Savolainen og Paavo Aaltonen. Han fikk også sølv i skranke og bronse i svingstang. Ut over dette kom han på sjetteplass i hopp, 11.-plass i ringer og 34.-plass i frittstående. Med sine fem medaljer ble han OLs mestvinnende turner.

I VM-sammenheng har han to medaljer; han var med på det finske laget som fikk sølv i lagkonkurransen under VM i 1950, der Sveits vant på hjemmebane. I tillegg fikk han sølv i svingstang i samme VM.

## Referanser


## Eksterne lenker
*
Unmasked

***Unmasked*** er det åttende studioalbumet fra hardrock-bandet Kiss. 

Albumet ble utgitt 20. mai 1980 av Casablanca Records. Albumet solgte til Gullplate og nådde #35 på den amerikanske Billboard-listen. 

Det er det siste albumet med den opprinnelige besetningen med Gene Simmons, Paul Stanley, Ace Frehley og Peter Criss, selv om sistnevnte ikke hadde noe med selve innspillingen å gjøre. Anton Fig spilte alle trommer på albumet, mens Criss ble kreditert for dette.

## Sporliste
# «Is That You?»	(Gerard McMahon) – 3:55
#* *Vokal – Paul Stanley*
# «Shandi» (Paul Stanley, Vini Poncia) – 3:33
#* *Vokal – Paul Stanley*
# «Talk to Me» (Ace Frehley) – 4:00
#* *Vokal – Ace Frehley*
# «Naked City» (Gene Simmons, Poncia, Bob Kulick, Pepe Castro) – 3:49
#* *Vokal – Gene Simmons*
# «What Makes the World Go 'Round» (Stanley, Poncia) – 4:14
#* *Vokal – Paul Stanley*
# «Tomorrow» (Stanley, Poncia) – 3:16
#* *Vokal – Paul Stanley*
# «Two Sides of the Coin» (Frehley) – 3:15
#* *Vokal – Ace Frehley*
# «She's So European» (Simmons, Poncia) – 3:30
#* *Vokal – Gene Simmons*
# «Easy As It Seems» (Stanley, Poncia) – 3:24
#* *Vokal – Paul Stanley*
# «Torpedo Girl» (Frehley, Poncia) – 3:31
#* *Vokal – Ace Frehley*
# «You're All That I Want» (Simmons, Poncia) – 3:04
#* *Vokal – Gene Simmons*

## Personell
*Gene Simmons – bassgitar, vokal
*Paul Stanley – gitar, vokal, bassgitar på «Tomorrow»
*Ace Frehley – gitar, vokal, bassgitar på «Talk to Me», «Two Sides of the Coin», & «Torpedo Girl»
*Peter Criss – slagverk (kreditert på albumomslaget, men deltok ikke på innspillingen)
*Anton Fig – slagverk (på samtlige sport, ukreditert)
* Vini Poncia - Keyboards (Ukreditert)

## Eksterne lenker
* Kiss FAQ – ''Unmasked''
Phumzile Mlambo-Ngcuka

**Phumzile Mlambo-Ngcuka** (født 3. november 1955 i Claremont i Transkei i dagens KwaZulu-Natal) er en sørafrikansk politiker. Hun var visepresident i Sør-Afrika fra 2005 til 2008 og direktør for UN Women fra 2013 til 2021.

## Bakgrunn
Mlambo-Ngcuka tok i 1980 bachelorgrad i samfunnsfag fra University of Lesotho, fullførte i 1988 et program i kjønnsstudier og utvikling ved University College London og tok i 2003 mastergrad ved University of Cape Town. Hun har arbeidet som lærer og vært involvert i utviklingsarbeid.

## Engasjement i African National Congress
Hun var aktiv i African National Congress (ANC) og i kampen mot apartheid, både i og utenfor Sør-Afrika.

Etter overgangen til flerpartidemokrati, fikk Mlambo-Ngcuka i 1994 plass i parlamentet. Hun ble samme år utnevnt til en statssekretærpost før hun i 1999 ble hun minister for mineraler og energi. Som minister hadde hun ansvar for å styrke svarte sørafrikaneres stilling i sektorene og samtidig sikre utenlandske investeringer.

## Visepresident

Da president Thabo Mbeki i 2005 utnevnte henne til visepresident, ble hun den første kvinne i dette embetet. Hun erstattet Jacob Zuma, som måtte gå av etter en korrupsjonssak. Phumzile Mlambo-Ngcuka er gift med Bulelani Ngcuka, statsadvokaten som satte i gang etterforskning av Zuma.
 
Mlambo-Ngcuka var medlem av den nasjonale eksekutivkomiteen og var nestleder i ANC. Hun støttet president  Mbeki og trakk seg fra nestledervervet da Mbeki måtte gå av i 2008. Hun trakk seg også fra visepresidentembetet.

## UN Women

10 juli 2013 ble Mlambo-Ngcuka oppnevnt som direktør for UN Women. Hun etterfulgte Michelle Bachelet.

## Partiskifte
Mlambo-Ngcuka var parlamentsmedlem for ANC til 2008, da hun gikk ut av nasjonalforsamlingen. I 2009 gikk hun over til partiet Congress of the People.

Mlambo-Ngcuka er fra 2007 visekansler ved Tshwane University of Technology.

## Referanser
Rock and Roll Over

***Rock and Roll Over*** er det femte studioalbumet til hardrock-bandet Kiss. 

Albumet ble utgitt 1. november 1976 av Casablanca Records. Albumet solgte til Platinaplate 5. januar 1977, med 1 million solgte album. Det nådde også #11 på den amerikanske Billboard-listen.

## Sporliste
# «I Want You» (Paul Stanley) 3:04
#* Vokal – Stanley
# «Take Me» (Stanley, Sean Delaney) 2:56
#* Vokal – Stanley
# «Calling Dr. Love» (Gene Simmons)  3:44
#* Vokal – Simmons
#«Ladies Room» (Simmons) 3:27
#* Vokal – Simmons
#«Baby Driver» (Peter Criss, Stan Penridge) 3:40
#* Vokal – Criss
#Love 'Em and Leave 'Em (Simmons) 3:46
#* Vokal –  Simmons
#«Mr. Speed» (Stanley, Delaney) 3:18
#* Vokal – Stanley
#«See You in Your Dreams» (Simmons) 2:34
#* Vokal – Simmons
#«Hard Luck Woman» (Stanley) 3:34
#* Vokal – Criss
#«Makin' Love» (Stanley, Delaney) 3:14
#* Vokal – Stanley

## Personell
*Gene Simmons – bassgitar, vokal
*Paul Stanley – gitar, vokal
*Ace Frehley – gitar
*Peter Criss – slagverk, vokal

## Eksterne lenker
*
IPRED

**IPRED** er kortnavn på **EF-direktiv 2004/48/EF**, **Intellectual Property Rights Enforcement Direktive**, noe som kan oversettes til «Direktiv for innskjerping av immaterialrett». Direktivet skal bidra til mer effektiv håndhevelse av opphavsrettigheter. 

EU-direktivet pålegger medlemsstatene å treffe passende tiltak for å ivareta opphavsrettigheter (*artikkel 3*). Tiltakene skal være «effektive, stå i et rimeligt forhold til krænkelsen og have afskrækkende virkning». Direktivet pålegger medlemsstatene å gi nærmere bestemmelser i tråd med direktivet om bevissikring (*artikkel 6 og 7*) og bestemmelser om midlertidige tiltak for å hindre opphavsrettskrenkesler (*artikkel 9*). Eventuelle midlertidige tiltak skal senest opphøre etter 20 virkedager/31 kalenderdager (*artikkel 9 nr 5*). 

Direktivet ble vedtatt 29. april 2004, og gjennomføringsfristen for medlemsstatene er to år etter vedtakelsen (artikkel 20). Medlemsstatene skal innen 29. april 2004 rapportere om gjennomføringen av direktivet, og Europakommisjonen vil deretter vurdere om tiltakene har vært effektive (*artikkel 20*).

I Sverige ble direktivet gjennomført først 1. april 2009, etter store diskusjoner i Riksdagen

Tyskland er dømt for brudd på direktivet. 

## Kilder
* Saksgang, OEIL hos Europaparlamentet (engelsk)
* Saksgang, Prelex hos Europakommisjonen
* Direktivet, Eurlex

## Referanser
Nominalfrase

En **nominalfrase** (ofte forkorta **NP**, for engelsk «noun phrase») er i grammatikken en frase som har et substantiv eller pronomen som kjerne. De kan opptre alene eller sammen med modifikatorer. En nominalfrase fungerer syntaktisk som et substantiv.

For eksempel er «mannen» en nominalfrase som kun består av et substantiv, mens «den snille mannen med den store hatten» er en nominalfrase med modifikatorer.
Professor Dahls gate (andre betydninger)

**Professor Dahls gate** kan vise til tre norske gater:

*Professor Dahls gate (Oslo)
*Professor Dahls gate (Bergen)
*Professor Dahls gate (Sandnes)
Europaparlamentsvalget 2009

**Europaparlamentvalget 2009**  ble avholdt fra 4. til 7. juni 2009 i Den europeiske unions medlemsland. Valgdeltakelsen for hele EU var på 42,97% mot 45,47 % ved valget i 2004.

## Valgresultat
Fransk-norske Eva Joly kom inn i Europaparlamentet. Hun sto på andreplass på Europe Écologies (del av Greens-EFAs partigruppe) liste i sitt valgdistrikt. 

## Valgdeltakelse

## Referanser
MTV Unplugged

***MTV Unplugged*** er et musikalsk program som har gått på MTV siden 1989. I dette programmet opptrer kjente artister for publikum i TV-studio der de spiller akustisk. Begrepet «Unplugged» (ikke koblet til) kommer fra at man ikke er plugget i forsterkere, og dermed spiller akustisk. Flere av opptakene som er vist i serien har blitt utgitt på musikkalbum, da oftest med «Unplugged» i tittelen.

## MTV Unplugged
Første gang MTV Unplugged ble sendt var 26. november 1989, med Squeeze, Syd Straw og Elliot Easton. De første 13 programmene var den amerikanske sangeren og låtskriveren Jules Shear programleder/vert. Over 100 programmer har blitt innspilt, og nesten 30 musikkalbum har blitt utgitt. 

De første artistene som opptrådte akustisk på MTV var Jethro Tull, 17. november 1987 som en akustisk trio (Ian Anderson, Dave Pegg, og Doane Perry), hvor de spilte «Serenade to a Cuckoo» og «Skating Away (On the Thin Ice of the New Day)». XTC optrådte akustisk i mai 1989, og Jon Bon Jovi og Richie Sambora fremførte «Livin' On A Prayer» og «Wanted Dead or Alive» på 1989 MTV Video Music Awards.

## Spesielle opptredener
*Paul McCartney – utga albumet *[[Unplugged (The Official Bootleg)]]* i 1991.
*TNT fra Norge spilte låtene «Lionheart» og «What I Need» i 1992.
*Mariah Carey sang Jackson 5 låten «I'll be there» i 1992, den ble utgitt som single og gikk til #1 på Billboard Hot 100-listen.
*10,000 Maniacs var første band som opptrådte to ganger, i 1991 og 1993.
*Eric Clapton opptrådte i 1992, og opptakene ble utgitt som album som solgte over 10 millioner eksemplarer.
*Nirvana opptrådte 5 måneder før Kurt Cobains død. Ble utgitt som album og DVD.
*Bruce Springsteen spilte i 1993, men mesteparten ble spilt «Plugged».
*Alice in Chains opptrådte 10. april 1996, noe som var deres første konsert på rundt tre år. Opptredenen ble utgitt både som album og DVD.    
*Bob Dylan holdt en konsert i 1994 over to kvelder, som så ble gjort om til ett program.
*Kiss spilte sammen som originalbesetning 9. august 1995, noe som førte til at den originale besetningen senere ble satt sammen igjen.
*Oasis spilte i 1996, enda vokalist Liam Gallagher trakk seg i siste minutt. Noel Gallagher sto istedenfor for vokalen.

## Referanser


## Eksterne lenker
* 
*
Curt Badinski

**Curt Badinski** (født 17. mai 1890 i Grebenstein i Hessen-Kassel, død 27. februar 1966 i Oldenburg) var en tysk generalløytnant. Under andre verdenskrig var han blant annet stasjonert i Bergen hvor han hadde kommandoen over de tyske landstridskreftene på Vestlandet i perioden 1942 til 1943. Etter dette var han delaktig i tyske operasjoner under den allierte landgangen i Normandie i Frankrike.

## Liv og virke
### Militær løpebane
Badinski gikk inn i den tyske hæren i 1910 og ble tilknyttet 9. jegerbataljon i 1911. Han deltok i *Reichsheer* under første verdenskrig og fikk siden kommandoen over 16. infanteriregiment da andre verdenskrig startet. Han ble forfremmet til oberst 1. august 1938 og hadde kommandoen over 489. infanteriregiment fra 27. august 1939 til 6. januar 1942. Den 17. januar 1942 tok han over kommandoen av 23. infanteridivisjon etter Heinz Hellmich og ble forfremmet til generalmajor den 1. februar samme år. Han tjenestegjorde ved 23. infanteridivisjon til begynnelsen av juli 1942, da han ble avløst av Friedrich von Schellwitz.

Den 1. september 1942 fikk han kommandoen over 269. infanteridivisjon (etter Ernst von Leyser) som siden ble overført fra Leningrad til Bergen i november 1942. I begynnelsen av mars året etter ble han utnevnt til generalløytnant og sjef for 269. divisjon, en stilling han beholdt til slutten av november samme år. I begynnelsen av desember samme år overtok han kommandoen av 276. divisjon. Denne divisjonen ble satt inn i Normandie i juni 1944, og ble etter kamphandlinger (blant annet under Operasjon Bluecoat) utslettet ved Falaise i august samme år. Den 21. august 1944 ble Badinski tatt som krigsfange av amerikanske styrker og satt internert frem til 21. juni 1947. 

Etter at han ble løslatt og frem til sin død var Badinski bosatt i Oldenburg.

## Referanser


## Litteratur
* 
* 

## Eksterne lenker
* Arkivverket.no – Bergensposten nr. 1 2005, 8. årgang side 58–59
Pat Benatar

**Pat Benatar** (født Patricia Mae Andrzejewski 10. januar 1953) er en amerikansk sanger med fire Grammy Awards.

Hun er best kjent for sangene «Love Is a Battlefield», «Hit Me with Your Best Shot» og «Heartbreaker». Hun har ifølge RIAA solgt 12.5 millioner musikkalbum, inkludert to RIAA sertifiserte multi-platinaplater, fem sertifiserte platinaplater, tre gullplater samt 19 Topp 40 singler i USA. Billboard Magazine har kåret Benatar som den mest suksessfulle kvinnelige rockartist noensinne.

Benatar ble, sammen med Neil Giraldo, innvotert i Rock and Roll Hall of Fame i 2022.

## Diskografi
### Studioalbum

## Referanser


## Eksterne lenker
* 
* 
*
Vittenbergåsen batteri

**[[Vittenbergåsen batteri]]** ligger på vestsiden av Rødenessjøen i Marker kommune, like sør for Kroksund i nordenden av sjøen. Batteriet ble bygget som et resultat av usikkerheten før unionsoppløsningen i 1905. Anlegget skulle hindre en mulig omgåelse av fortene ved Ørje ca. 18 km lenger syd, ved overgang via Kroksund fergeleie. Med sin posisjon dekker det adkomstveiene fra Rømskog og fra Ørje.

Batteriet har plass for seks 84&nbsp;mm Krupp feltkanoner. Fem av kanonene var plassert med skuddretning mot Kroksund mens kanonen på høyre fløy også kunne skyte over Rødenessjøen mot sørvest. Kanonstandplassene er lagt bak et 0,5 m høyt brystvern. Mellom standplassene løper en vollgang, denne også med brystvern. Vest for stillingene var det oppført magasiner og kanonskur.

Anlegget ble demolert sommeren 1906, etter innrømmelser som ble gjort ved forhandlingene i Karlstad høsten før.
Reidun Tordhol

**Reidun Tordhol** (født i 1931) er en norsk billedkunstner.

Hun er utdannet ved Statens håndverks- og kunstindustriskole og Statens kunstakademi i Oslo.

Tordhol debuterte i 1964 på Kunstnerforbundet i Oslo og har blant annet hatt en rekke separatutstillinger på Galleri Dobloug i St. Olavsgate i Oslo.

Tordhol har vært bosatt på Lillehammer siden 1981 og er kjent for sine landskapsmalerier utført i akvarell. Utenom dette er hun meget godt kjent for sine stilleben i olje og akryl. Hun har også god erfaring med bokillustrasjoner.

## Innkjøp til Nasjonalmuseet
Fem av hennes stilleben er (per 2025) innkjøpt av Nasjonalmuseet:

* 2002: *To puter* (akryl på lerret)
* 2005: *Elskere* (akryl på lerret)
* 2006: *Meditasjon med kriger* (akryl på linlerret)
* 2017: *Helenes verdslige madonna* (akryl på lerret)
* 2018: *Etter arbeidet* (akryl på lerret)

## Referanser
Det armenske høylandet

**Det armenske høylandet** (armensk: Հայկական լեռնաշխարհ &ndash; *Haykakan Lernachkharh*, russisk: Армянское нагорье &ndash; *Armjanskoje Nagorje*) også kalt **Det armenske platå**, er et høyland i Sørvest-Asia, mellom Lille Kaukasus i nordøst og Taurusfjellene i sørvest.

Det dekker et totalt område på 400&nbsp;000&nbsp;km², og ligger på en gjennomsnittshøyde på mellom 1500 og 2000 meter. Det høyeste punktet er fjellet Ararat på 5&nbsp;137 meter. Det er dannet av en blanding av lavaplatåer, vulkankjegler, og fjellkjeder formet gjennom folding og forkastning. Landskapet preges av fjellstepper og halvørkener. De tre store innsjøene Sevansjøen, Vansjøen og Urmiasjøen ligger i tektoniske senkninger.

En stor del av Det armenske høylandet ligger i regionen Øst-Anatolia i Tyrkia, og det omfatter også det nordvestre Iran, hele Armenia, det sørlige Georgia og den vestlige delen av Aserbajdsjan. De østlige delene kalles også *Det transkaukasiske høyland*.

Det armenske platå er kalt «Jernalderens episenter», ettersom det ser ut til å være her at framstilling av jern først begynte på slutten av det 2. årtusen f.Kr.. 

På 1980-tallet ga utdanningsministeriet i Tyrkia ordre om at stedsnavn som kunne minne om de før-tyrkiske folkeslagene i landet, som «Det armenske høylandet» (armenere) og «De pontiske fjell» (pontiske grekere), skulle fjernes fra atlas i tyrkiske skoler. Den offisielle tyrkiske betegnelsen på Det armenske høylandet er som følge av dette «Det øst-anatoliske høyland». Den tradisjonelle østgrensen for Anatolia har vært en linje fra İskenderunbukta til Artvin ved Svartehavet, og Det armenske høyland er ikke blitt regnet som en del av Anatolia.

Fra høylandet stammer hunderasen Gampr.


Fil:Akhurian River Gorge.jpg|Det armenske høylandet og elva Akhurjan ved grensa mellom Armenia og Tyrkia, sett fra den tidligere armenske hovedstaden Ani i Tyrkia.
Fil:Armenia Khorvirap.jpg|Ved Khorvirap-klosteret foran Ararat.
Fil:Lake Sevan.jpg|Sevansjøen
Fil:Mount Ararat, Two volcanic cones, Ararat Plain, Armenia.jpg|Lille og store Ararat.


## Referanser


## Eksterne lenker
*
Simmental

Simmental, eller Simmental Fleckvieh er en kvegrase, en som stammer fra elven Simme i Berner Oberland i Sveits. Den er en av de eldste kvegrasene vi har, og kan variere relativt mye i utseende (Fra hvit- og gullfarget til mørk brun). Ansiktet er vanligvis hvitt.

## Referanser

*Simmentalforening
Tom Fulp

**Tom Fulp** (født 30. april 1978) er en amerikansk flashprogrammerer og er grunnleggeren av nettstedet Newgrounds og medeier av videospillkompaniet The Behemoth.

Han er også kjent for de to spillene *[[Alien Hominid]]* og *[[Castle Crashers]]*.

## Kilder
* Newgrounds BBS: "Best Of April And Marrying April"
* Newgrounds BBS: "It's a Boy!"

## Eksterne lenker
* 
*  Tom Fulp på Newgrounds
*  Tom Fulps biografi
Yazoo (band)

**Yazoo** er en engelsk synthpop-duo fra Basildon, Essex. 

Duoen består av Vince Clarke, tidligere låtskriver og keyboardist i Depeche Mode, og vokalisten Alison Moyet. De hadde flere topp-10 hits på de engelske poplistene tidlig på 1980-tallet, og var signert med Mute Records i Storbritannia og Sire Records i USA. Etter kun noen få år og to studioalbum valgte duoen å gå hver for seg. Clarke startet Erasure, og Moyet startet sin solokarriere. Selv om de i starten holdt på kun i en kort stund, påvirket de mange band, som  LCD Soundsystem, Shiny Toy Guns og Blaqk Audio.

Yazoo ble gjenforent i 2008 med en turne i Europa og USA, og utgivelsen av samleboksen *In Your Room*. I Nord-Amerika var bandet kjent som Yaz.

## Diskografi
;Studioalbum
*1982 *Upstairs at Eric's* 	
*1983 *You and Me Both* 	
;Samlealbum
*1999 *Only Yazoo – The Best of Yazoo*
*2008 *In Your Room*

## Eksterne lenker
* 
*
Nanzhong

**Nanzhong** (南中) var i oldtiden det kinesiske navnet på en region som omtrent omfattet de moderne provinser  Yunnan, Guizhou og sørlige Sichuan i det sørlige sentrale Kina.

Regionen bar hjemmeområde for de opprørske nanmanstammene, en gang ledet av Meng Huo. I 225 e.Kr. ledet statsmannen Zhuge Liang tre hærkolonner inn i Yunnan for å pasifisere stammene. «Meng Huos syv fangenskap» er ofte omtalt i kinesisk folklore.
Sturle Brustad

**Sturle  Brustad** (født 3. juli 1964 i Bodø) er en norsk forfatter og økonom. I 2007 debuterte han med boken *[[Anarchy in Åmot]]* på Gyldendal Norsk Forlag. Boken er en oppvekstroman fra Åmot i Modum, hvor forfatteren selv vokste opp.

Brustad er utdannet siviløkonom.

## Bibliografi
* *Anarchy in Åmot* – roman, Gyldendal 2007
* *Langstilkbyen* – fantasyroman for barn, Gyldendal 2009
* *Whole Lotta Love* – roman, Gyldendal 2010
* *Elveforsvinningen* – barnebok, Gyldendal 2012
* *Krone Chokolade* – roman, Anarki 2019

## Eksterne lenker
* Bokavisens samleside for anmeldelser av Sturle Brustads bøker
* Jækla dristi debbutant – artikkel i Aftenposten, publisert 18. februar 2007.
Nanman

**Nánmán** (pinyin; tradisjonell kinesisk: 南蠻; «sørbarbarene») var stammefolk som bodde i det som nå er det sørvestre Kina. De kan ha vært beslektet med sanmiaoene, som man kjenner fra 300-tallet f.Kr. *Nanman*stammene var av en rekke etniske grupper, og når de er blitt gruppert sammen i kinesisk historieskrivning, har ikke det noen dypere bakgrunn enn det sinosentriske verdensbilde. Det kunne dreie seg om folkegrupper som miao, thai, og noen tibetoburmanske grupper som for eksempel bai. Det bestod aldri noen samlende politisk struktur som forente alle disse stammene. I de tre rikers tid dannet de en allianse som tok til våpen mot kinesiske erobringstokter. De lot seg lede av Meng Huo, som ble tatt til fange syv ganger før han til slutt underkastet seg den kinesiske hærfører Zhuge Liang.

Under Tang-dynastiet opphørte miaofolket å være en dominerende ikke-kinesisk gruppe i noen landsdel, med unntak av i provinsen Yunnan, der de ble styrt av de seks «Zhao» (詔). Den sørligste, kjent som *Mengshezhao* (蒙舍詔) eller Nanzhao (南詔), forente alle seks zhao og grunnla den første uavhengige *Nanman*stat tidlig på 700-tallet. Kongeslekten der antas å ha vært fra baifolket. Nanzhao betalte jevnlig tributt til Kina gjennom ledelsen av militærdistriktet *Jiannan Jiedushi* (劍南節度使). Da Tang-dynastiet gradvis sank hen, vant Nanman en større grad av selvstyre, men ble assimilert under senere dynastier.
Stipe Pletikosa

**Stipe Pletikosa** (født 17. januar 1979 i Split i Jugoslavia) er en kroatisk fotballspiller som spiller for spanske Deportivo La Coruña som keeper. Tidligere spilte han for FK Rostov, og i Spartak Moskava, hvor han også var en periode utleid til Tottenham Hotspur. Han kom til Spartak i 2007 fra Sjaktar Donetsk i Ukraina. Før dette spilte han for Hajduk Split i sitt hjemland, dit han også var utleid under oppholdet i Donetsk.

## Landslagskarriere
Pletikosa hadde spilt 114 kamper for Kroatias landslag, som han debuterte for i 1999 i en vennskapskamp mot Danmark. Han har representert landet i VM 2002, VM 2006, EM 2008, EM 2012 og VM 2014, inntil han trakk seg fra landslaget etter VM 2014.

## Referanser


## Eksterne lenker
* 
* Spartak Moskva spillerinfo
Risnes

**Risnes** er en liten del av Tananger som igjen er en del av Sola i Rogaland. Stedet ligger helt ved sjølinjen og har fått navnet på grunn av sitt utseende fra sjøen. Stedet er kjent i Tananger for sine fine turområder langs sjøkanten. Risnes grenser mot Myklebust i nord, og Tananger havn i sør. Risnes har en barnehage, som ligger rett ved en kunstgressfotballbane og en lekeplass. 

## Referanser
Bronski Beat

**Bronski Beat** var et britisk synthpop&shy;band som var aktivt fra 1983 til 1995.

Bandet ble etablert i 1983 av Jimmy Somerville, Steve Bronski og Larry Steinbachek. Alle musikerne var åpent homofile og låtene var ofte relaterte til politikk og homofilirelaterte emner. Bronski Beat hadde sin største hit med låten «Smalltown Boy».

Somerville sluttet i bandet i 1985 og hadde deretter suksess som vokalist i bandet The Communards, og senere som soloartist. Han ble erstattet av John Foster. I 1989 ble Jonathan Hellyer vokalist. Bandet ble oppløst i 1995.

## Diskografi
**Studioalbum**
*1984: *[[The Age of Consent]]* 
*1986: *[[Truthdare Doubledare]]* 
*1995: *[[Rainbow Nation]]* 

**Samlealbum**
*1985: *[[Hundreds & Thousands]]* (Remix album)
*1990: *[[The Singles Collection 1984 / 1990]]* (med Jimmy Somerville, Bronski Beat & The Communards)
*2001: *[[The Very Best Of Jimmy Somerville, Bronski Beat & The Communards]]* 2001

**Singler**
* Smalltown Boy  1984
* Why?  1984 
* It Ain't Necessarily So  1984
* I Feel Love (medley med Marc Almond)  1985
* Hit That Perfect Beat  1985 
* C'Mon! C'Mon!  1986
* I'm Gonna Run Away From You  1990
* One More Chance  1991
* What More Can I Say?  1991
* Smalltown Boy (remix)  1994
* Why 1995 remix
* Kicking Up The Rain 1995
* I Luv The Nightlife 1995

## Eksterne lenker
*